EkBass/fiwiki-20250220-pages-articles huggingface dataset:
Kevätkääpä

Kevätkääpä (Polyporus ciliatus) on jalallinen, sitkeä, laholla lehtipuulla kasvava yksivuotinen kääpälaji. Kevätkäävän lakki on säännöllisen pyöreä, 4–7 senttimetriä läpimitaltansa. Malto on vaaleaa ja hyvin sitkeää, kuivana lähes puumaisen kovaa niin, että itiöemä on tunnistettavissa vielä pitkään, sienen kuolemankin jälkeen. Kevätkääpä ilmestyy varhain keväällä ja itiöemiä voi nähdä vielä syksyllä. Se on jossain määrin yleinen koko maassa. ==Lähteet== ==Aiheesta muualla== * Sepon sieniopas: Kevätkääpä * Laji.fi: Kevätkääpä (Polyporus ciliatus) Luokka:Käävät
Koi… Mil Gaya

Koi… Mil Gaya (suom. ”Löysin jonkun”) on vuonna 2003 ensi-iltansa saanut intialainen hindinkielinen tieteiselokuva, jonka ohjasi ja tuotti Rakesh Roshan. Päärooleja näyttelivät Hrithik Roshan ja Preity Zinta. Elokuva oli suuri menestys ja se voitti useita palkintoja. == Juoni == Kehitysvammainen nuori mies Rohit Mehra (Hrithik Roshan) ystävystyy Nishan (Preity Zinta) kanssa ja yrittää jatkaa edesmenneen isänsä työtä kommunikoida ulkoavaruuden olentojen kanssa. == Näyttelijät == == Soundtrack == == Palkinnot == * National Film Awards ** Paras elokuva yhteiskunnallisista ongelmista – Rakesh Roshan ** Parhaat erikoistehosteet – James Colmer, Lara Denman, Marc Kolbe, Craig A. Mumma ** Paras koreografia – Farah Khan (”Idhar Chala Main Udhar Chala”) * Filmfare Awards ** Paras elokuva – Rakesh Roshan ** Paras ohjaus – Rakesh Roshan ** Paras miespääosa – Hrithik Roshan ** Paras miesnäyttelijä (kriitikkopalkinto) – Hrithik Roshan ** Paras koreografia – Farah Khan (”Idhar Chala Main Udhar Chala”) * International Indian Film Academy Awards ** Paras ohjaus – Rakesh Roshan ** Paras miespääosa – Hrithik Roshan ** Parhaat erikoistehosteet – Bimmini Special Effects Studios, Digital Art Media ** Paras äänitys – Jitendra Chaudhary ** Paras laulunäänitys – Satish Gupta * Screen Awards ** Paras elokuva – Rakesh Roshan ** Paras ohjaus – Rakesh Roshan ** Paras miespääosa – Hrithik Roshan ** Paras koreografia – Farah Khan (”Idhar Chala Main Udhar Chala”) ** Parhaat erikoistehosteet – Digital Art Media * Zee Cine Awards ** Paras elokuva – Rakesh Roshan ** Paras ohjaus – Rakesh Roshan ** Paras miespääosa – Hrithik Roshan ** Parhaat erikoistehosteet – Bimmini Special Effects Studios ** Paras koreografia – Farah Khan (”Idhar Chala Main Udhar Chala”) == Jatko-osat == Koi… Mil Gaya poiki kaksi menestynyttä jatko- osaa: Krrish sai ensi-iltansa vuonna 2006 ja Krrish 3 vuonna 2013. == Lähteet == == Aiheesta muualla == * * Luokka:Vuoden 2003 intialaiset elokuvat Luokka:Hindinkieliset elokuvat Luokka: Intialaiset tieteiselokuvat Luokka:Elokuvat avaruusolennoista Luokka:Rakesh Roshanin ohjaamat elokuvat
Vuokko Arni

Vuokko Arni (o.s. Knuutila, myöh. Svanström; 25. tammikuuta 1906 Turku – 21. lokakuuta 1972 Tukholma, Ruotsi)Vuokko Svanströmin kuolinilmoitus (maksullinen artikkeli) Helsingin Sanomat 29.11.1972, HS Aikakone. Viitattu 13.3.2018. oli suomalainen Yleisradion radiotoimittaja 1930-luvulla. Hän oli myös 1938 valmistuneen elokuvan Paimen, piika ja emäntä käsikirjoittaja.Elonet : Vuokko Arni Arnin vanhemmat olivat lääninmaanmittari Hugo Knuutila ja Sigrid Korkin. Vuonna 1931 hän sai ensimmäisenä naisena Suomessa lentolupakirjanSuomen ensimmäinen nainen lensi 60 vuotta sitten Helsingin Sanomat 18.4.1991. Viitattu 15.9.2019. lennettyään Ruoholahdessa Sääski Oy:n koneella puolen tunnin yksinlennon 20.3.1931. Lentoon sisältyi viisi onnistunutta nousua ja laskua. Arni aloitti toimittajan uransa rahoittaakseen lentoharrastustaan ja oli aluksi Helsingin Sanomien palveluksessa, mutta teki sitten ensimmäisen radioreportaasinsa vuonna 1934. Hän teki kaikkiaan noin 400 radioreportaasia ja oli muun muassa ainoa naispuolinen radioselostaja Berliinin kesäolympialaisissa 1936. Arni selosti myös Ilmavoimien ensimmäistä lentonäytöstä joka pidettiin Viipurin Suur-Merijoen lentoasemalla 3. elokuuta 1935.Ilmailumuseo Kokoelmat kertovat 6/2016 : Suur-Merijoen lentonäytöksen käsiohjelma ja radioselostus vuodelta 1935 Vuokko Arni oli naimisissa 1934–1949 Yleisradiossa yli-insinöörinä toimineen Paavo Arnin kanssa, mutta liitto päättyi avioeroon.Kuka kukin on 1954 : Paavo Arni (Projekt Runeberg) Hän meni samana vuonna Tukholmassa naimisiin Karl Erik Svanströmin kanssa.Päivästä päivään (maksullinen artikkeli) Helsingin Sanomat 15.12.1949, HS Aikakone. Viitattu 13.3.2018. == Lähteet == == Aiheesta muualla == * Ylen Elävä Arkisto : Näköradiota esitellään Berliinissä : Vuokko Arnin selostus Berliinin kesäolympialaisissa vuonna 1936 * Vuokko Knuutila Oy Sääsken lentokoulussa Kellosaaren rannassa maaliskuussa 1931 Museovirasto Historian kuvakokoelma * Minne käy naisen ilmassa tie?, Hakkapeliitta, 31.03.1931, nro 13-14, s. 14, Kansalliskirjaston digitaaliset aineistot * ”Nainen – siis nainen – laskeutui Lontoon lento­kentälle”, kirjoitti HS vuonna 1965 – vielä 90 vuodenkin jälkeen suomalais­nainen lento­koneen ohjaimissa on harvinaisuus – Ensimmäinen suomalaisnainen sai lentolupakirjan jo 88 vuotta sitten, mutta naisten osuus ilmailussa on yhä hyvin pieni. Helsingin Sanomat 15.9.2019. Viitattu 15.9.2019. Luokka:Ylen henkilöstö Luokka:Suomalaiset radiotoimittajat Luokka:Suomalaiset siviililentäjät Luokka:Vuonna 1906 syntyneet Luokka:Vuonna 1972 kuolleet
Beylerbeyi

BeylerbeyiJoskus myös muodossa beylerbey, beglerbeg tai beglerbegi. Teoksessa The Encyclopaedia of Islam hakusana on Beglerbegi, joskin myös muodot beylerbey ja beglerbeg esiintyvät yleisesti teossarjan muissa artikkeleissa. (; ”Herrojen herra”) oli Osmanien valtakunnassa alun perin sotavoimien ylipäälliköstä käytetty arvonimi, joka laajeni myöhemmin tarkoittamaan provinssien eli eyaletien kenraalikuvernööriä. Arvonimi oli käytössä myös Osmanien valtakuntaa edeltäneessä Rumin sulttaanikunnassa sekä safavidien Persiassa ja Kalatin kaanikunnassa Intiassa, joskin se säilyi pisimpään osmanien käytössä. 1800-luvun loppupuoleen mennessä beylerbeyin arvonimi oli korvattu muilla, ja sitä käytettiin enää vain nimellisenä kunnia-arvona. Beylerbeyin kantasana on ajanjaksosta ja tapauksesta riippuen joko päällikköä tai herraa tarkoittava bey. ==Alkuperä ja käyttö muualla== Arvonimeä käyttivät ensimmäisenä seldžukit vaihtoehtona arabiankieliselle armeijan ylipäällikköä tarkoittaneelle arvonimelle malik al-umara. Mongolien Il-kaanien valtakunnassa titteliä käytettiin arvonimen amir al-ulus rinnalla valtion emiiristä. Egyptin mamelukit käyttivät sitä myös armeijan ylipäällikön arvonimenä atabak al- asakirin rinnalla, joskin mahdollisesti vasta osmanien vallattua Egyptin. ==Käyttö Osmanien valtakunnassa== Kerrotaan, että Murad I antoi arvonimen Lala Šahinille sen jälkeen, kun tämä valtasi Edirnen (aik. Adrianopolis). Šahin oli luultavasti ensimmäinen arvonimeä kantanut. Hänen seuraajakseen armeijan ylipäälliköksi tuli Timurtaš. Myös Osmanien interregnumina tunnettuna perimyssotien aikana (1402–1413) veljensä Mehmedin liittolainen Musa Çelebi nimitti beylerbeyin Balkanilla kokoamansa armeijan ylipäälliköksi. Mehmedin hallintoajan lopulla valtakunnassa olikin kaksi beylerbeyitä, toinen sen itäisessä osassa Anatoliassa ja toinen läntisessä osassa, Euroopan puoleisessa Rumeliassa. Murad II:n aikana Rumelia ja Anatolia oli erotettu omiksi provinsseikseen, joita beylerbeyit johtivat. Anatolia ja Rumelia oli myös jaettu pienempiin piireihin sancakeihin, joita hallitsivat piiriherrat eli sancak-beyt. Valtakunnan laajetessa ja uudelleen organisoituessa sancakien määrä kasvoi ja beylerbeyin arvo muuttui tarkoittamaan nimenomaan provinssia hallitsevaa kenraalikuvernööriä. Mehmed II:n aikana myös sulttaanin hoviin nimitettiin oma beylerbeyinsa, jonka tehtävä oli toimia sulttaanin sijaisena yleensä toisarvoisissa tehtävissä. ==Lähteet== Luokka:Arvonimet Luokka:Osmanien valtakunnan asevoimat
Jalkapallo kesäolympialaisissa 2016 – naisten turnaus – Lohko E

Lohko E kesäolympialaisten 2016 jalkapallon naisten turnauksessa pelattiin 3.–9. elokuuta 2016. Lohkossa pelasivat Brasilia, Kiina, Ruotsi ja Etelä- Afrikka. ==Sijoitukset== ==Ottelut== :Kellonajat ovat paikallista aikaa BRT (UTC−3), paitsi Manaus, joka on AMT (UTC−4; merkitty tähdellä). ===Ruotsi vs. Etelä-Afrikka=== {| style="font-size: 90%" cellspacing="0" cellpadding="0" GK 1 Hedvig Lindahl DF 3 Linda Sembrant DF 5 Nilla Fischer DF 6 Magdalena Eriksson DF 15 Jessica Samuelsson MF 7 Lisa Dahlkvist MF 9 Kosovare Asllani MF 17 Caroline Seger FW 8 Lotta Schelin (c) FW 10 Sofia Jakobsson FW 13 Fridolina Rolfö Valmentaja: Valmentaja: Valmentaja: Pia Sundhage Pia Sundhage Pia Sundhage Avustavat erotuomarit: Petruța Iugulescu (Romania) Mária Súkeníková (Slovakia) Neljäs erotuomari: Claudia Umpierrez (Uruguay) ===Brasilia vs. Kiina=== ===Etelä-Afrikka vs. Kiina=== ===Brasilia vs. Ruotsi=== ===Etelä-Afrikka vs. Brasilia=== ===Kiina vs. Ruotsi=== ==Lähteet== Luokka:Jalkapallo kesäolympialaisissa 2016
Artur Surov

Artur Surov (s. 16. lokakuuta 1983 Viron SNT, Neuvostoliitto) on suomalainen kilpauransa päättänyt koripalloilija. Surov pelasi vuosina 2003–2007 menestyneessä Saint Joseph's Universityn yliopistojoukkueessa. Hän voitti SM- pronssia ainoalla kaudellaan Suomen miesten pääsarjassa vuonna 2012 ja esiintyi myös Suomen miesten maajoukkueessa. == Ura == Pantterien kasvatti Surov syntyi Viron sosialistisessa neuvostotasavallassa mutta muutti Suomeen jo kuusivuotiaana. Hän edusti Suomen A-nuorten, alle 20-vuotiaiden ja haastajamaajoukkueita (universiadit 2005http://www.basket.fi/uutiset/kaikki_uutiset/miesten_maajoukkue/?x122479=72872) mutta kärsi useista loukkaantumisista. Joulukuussa 2002 hän siirtyi Yhdysvaltoihin, Memorial Day -high schoolin joukkueeseen jossa pelasi 19 pisteen ja 13 levypallon ottelukohtaisilla keskiarvoilla. Vuodet 2003–2007 Surov pelasi Saint Joseph's Universityn yliopistojoukkueessa.http://www.basket.fi/uutiset/kaikki_uutiset/?x122462=51307 Hän ei saanut joukkueessa paljon peliaikaa, mutta se voitti Atlantic 10 -konferenssin vuosina 2004 ja 2005 ja ylsi NCAA:n I-divisioonan Elite Eightiin vuonna 2004.http://www.mtv.fi/sport/muut-lajit/koripallo/artikkeli/artur- surov-odottaa-yliopistokauden-huipennusta/4138518 http://www.basket.fi/uutiset/kaikki_uutiset/?x122462=69517http://www.basket.fi/uutiset/kaikki_uutiset/?x122462=59175 Korisliigassa Surov pelasi vain yhdellä kaudella: hän pelasi keväällä 2012 hajaminuutteja Torpan Pojissa,http://www.basket.fi/uutiset/kaikki_uutiset/?x122462=11803758 joka voitti SM-pronssia.Artur Surov – Suomen Koripalloliitto Suomen miesten maajoukkueessa Surov pelasi elokuussa 2005 kolme ottelua: maajoukkuedebyytissään Englantia vastaan 3. elokuuta Surov teki 15 minuutissa kaksi pistettä ja otti kymmenen levypalloa.Maajoukkuetilastot Surov on toiminut vantaalaisen Pussihukkien organisaatiossa.http://www.basket.fi/uutiset/kaikki_uutiset/?x122462=98729 Hän on suorittanut Suomessa korkeimman mahdollisen valmentajatutkinnon HKVT:n.http://www.basket.fi/uutiset/kaikki_uutiset/?x122462=7527851http://basket- fi- bin.directo.fi/@Bin/3770513d9b814e120b59fd6047da5db7/1470167678/application/pdf/1783765/Tasosuoritukset%206_2016.pdf == Saavutukset == * SM-pronssia 2012 * NCAA:n Elite Eight 2004 * Atlantic 10 -konferenssin mestaruus 2004 ja 2005 == Lähteet == * Artur Surov Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1983 syntyneet Luokka:Elävät henkilöt
Jalkapallo kesäolympialaisissa 2016 – naisten turnaus – Lohko F

Lohko F kesäolympialaisten 2016 jalkapallon naisten turnauksessa pelattiin 3.–9. elokuuta 2016. Lohkossa pelasivat Australia, Kanada, Saksa ja Zimbabwe. ==Sijoitukset== ==Ottelut== :Kellonajat ovat paikallista aikaa BRT (UTC−3). ===Kanada vs. Australia=== {| style="font-size: 90%" cellspacing="0" cellpadding="0" GK 1 Stephanie Labbé DF 3 Kadeisha Buchanan DF 4 Shelina Zadorsky DF 7 Rhian Wilkinson DF 10 Ashley Lawrence MF 8 Diana Matheson MF 11 Desiree Scott MF 17 Jessie Fleming FW 12 Christine Sinclair (c) FW 14 Melissa Tancredi FW 16 Janine Beckie Vaihtopelaajat: Vaihtopelaajat: Vaihtopelaajat: DF 2 Allysha Chapman MF 5 Rebecca Quinn MF 13 Sophie Schmidt Valmentaja: Valmentaja: Valmentaja: John Herdman John Herdman John Herdman Avustavat erotuomarit: Manuela Nicolosi (Ranska) Yolanda Parga (Espanja) Neljäs erotuomari: Esther Staubli (Sveitsi) ===Zimbabwe vs. Saksa=== {| style="font-size: 90%" cellspacing="0" cellpadding="0" GK 16 Lindiwe Magwede DF 2 Lynett Mutokuto DF 3 Shiela Makoto DF 4 Nobuhle Majika DF 14 Eunice Chibanda MF 5 Msipa Emmaculate MF 6 Talent Mandaza MW 12 Marjory Nyaumwe FW 7 Rudo Neshamba (c) FW 15 Rutendo Makore FW 17 Kudakwashe Bhasopo Vaihtopelaajat: Vaihtopelaajat: Vaihtopelaajat: FW 18 Felistas Muzongondi MF 11 Daisy Kaitano FW 13 Erina Jeke Valmentaja: Valmentaja: Valmentaja: Shadreck Mlauzi Shadreck Mlauzi Shadreck Mlauzi Avustavat erotuomarit: Cui Yongmei (Kiina) Naomi Teshirogi (Japani) Neljäs erotuomari: Lucia Venegas (Meksiko) ===Kanada vs. Zimbabwe=== ===Saksa vs. Australia=== ===Saksa vs. Kanada=== ===Australia vs. Zimbabwe=== ==Lähteet== Luokka:Jalkapallo kesäolympialaisissa 2016
Gravenous Hour

__NOTOC__ Gravenous Hour on venäläisen brutaalin death metalin yhtyeen Katalepsyn kolmas studioalbumi. Se julkaistiin 27. toukokuuta 2016 levymerkillä Unique Leader. Albumilta julkaistiin single ”Critical Black Mass”. == Kappaleet == # # # # # # # # # # # == Kokoonpano == * Igor Filimontsev – laulu * Anton Garasiev – kitara * Dmitry – kitara * Anatoly Shishilov – basso * Evgeny Novikov – rummut === Tuotanto === * W. Smerdulak – grafiikka * Arkady Navaho – äänittäjä, miksaaja, masteroija == Arvostelut == * Angry Metal Guy: Angry Metal Guy * Heavy Blog Is Heavy: Heavy Blog Is Heavy * Metal Observer: 8.5/10Metal Observer == Lähteet == == Aiheesta muualla == * * * iTunes Luokka:Katalepsyn albumit Luokka:Vuoden 2016 albumit
Jalkapallo kesäolympialaisissa 2016 – naisten turnaus – Lohko G

Lohko G kesäolympialaisten 2016 jalkapallon naisten turnauksessa pelattiin 3.–9. elokuuta 2016. Lohkossa pelasivat Kolumbia, Ranskan, Uusi-Seelanti ja Yhdysvallat. ==Sijoitukset== ==Ottelut== :Kellonajat ovat paikallista aikaa BRT (UTC−3), paitsi Manaus, joka on AMT (UTC−4; merkitty tähdellä). ===Yhdysvallat vs. Uusi-Seelanti=== {| style="font-size: 90%" cellspacing="0" cellpadding="0" GK 1 Hope Solo DF 4 Becky Sauerbrunn DF 5 Kelley O'Hara DF 7 Meghan Klingenberg DF 8 Julie Johnston MF 3 Allie Long MF 10 Carli Lloyd (c) MF 14 Morgan Brian MF 17 Tobin Heath FW 2 Mallory Pugh FW 13 Alex Morgan Vaihtopelaajat: Vaihtopelaajat: Vaihtopelaajat: FW 16 Crystal Dunn MF 9 Lindsey Horan FW 12 Christen Press Valmentaja: Valmentaja: Valmentaja: Jill Ellis Jill Ellis Jill Ellis Avustavat erotuomarit: Nataliya Rachynska (Ukraina) Sanja Rođak-Karšić (Kroatia) Neljäs erotuomari: María Carvajal (Chile) ===Ranska vs. Kolumbia=== {| style="font-size: 90%" cellspacing="0" cellpadding="0" GK 16 Sarah Bouhaddi DF 2 Griedge Mbock Bathy DF 3 Wendie Renard (c) DF 7 Amel Majri DF 8 Jessica Houara MF 6 Amandine Henry MF 10 Camille Abily MF 14 Louisa Necib MF 15 Élise Bussaglia FW 9 Eugénie Le Sommer FW 13 Kadidiatou Diani Vaihtopelaajat: Vaihtopelaajat: Vaihtopelaajat: MF 11 Claire Lavogez FW 18 Marie-Laure Delie FW 12 Élodie Thomis Valmentaja: Valmentaja: Valmentaja: Philippe Bergeroo Philippe Bergeroo Philippe Bergeroo Avustavat erotuomarit: Hong Kum-nyo (Pohjois-Korea) Allyson Flynn (Australia) Neljäs erotuomari: Melissa Borjas (Honduras) ===Yhdysvallat vs. Ranska=== ===Kolumbia vs. Uusi- Seelanti=== ===Kolumbia vs. Yhdysvallat=== ===Uusi-Seelanti vs. Ranska=== ==Lähteet== Luokka:Jalkapallo kesäolympialaisissa 2016
Fiat Siena

Fiat Siena on Fiatin vuosina 1996–2016 valmistama pieni henkilöautomalli, joka on hatchback-korisen Fiat Palion sedan-versio. Siena oli suunnattu erityisesti kehittyviin maihin, ja sen pohjalta kehitettiin myöhemmin hieman suurempi Albea-malli. Harhaanjohtavasti Sienaa on myyty Meksikossa Albea-mallinimellä. Vuonna 2012 tuli markkinoille uusi Fiat Grand Siena, mutta alkuperäinen malli säilyi edelleen tuotannossa vuoteen 2016 saakka. Lava-automalli Fiat Strada perustuu Sienan tekniikkaan. Fiat Siena tuli ensimmäisenä markkinoille Brasiliassa vuonna 1996 samaan aikaan hatchback-sisarensa Palion kanssa. Malli sai ensimmäisen kasvojenkohotuksensa vuonna 2001, johon kuului uudelleenmuotoillut keula ja perä sekä uudistettu sisusta. Joillain markkinoilla saataville tuli Speedgear-niminen CVT-automaattivaihteisto. Sienan kanssa hyvin samankaltainen, mutta hieman suurempi Fiat Albea tuli markkinoille vuonna 2002. Toinen kasvojenkohotus tuli vuonna 2004, ja tälläkin kertaa auton ulkonäkö uudistettiin perusteellisesti. Myös sisusta kävi läpi joitain muutoksia. Albea sai samanlaisen päivityksen vuonna 2005. Kolmas facelift Sienalle tehtiin vuonna 2008. Ulkoasua muutettiin uudempia malleja, Bravoa ja Cromaa muistuttavaksi. Tiedosto:Fiat Siena EX 1.3 Fire 2003 (16939109622).jpg|Facelift-mallin (2001) Fiat Siena. Tiedosto:Fiat Siena 1.4 Fire Classic 2008 (16106269674).jpg|Facelift-mallin (2004) Fiat Siena. Tiedosto:Fiat Siena 2009 front - 2008 Montevideo Motor Show.jpg|Facelift- mallin (2008) Fiat Siena. == Lähteet == == Aiheesta muualla == Siena Luokka:B-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Jalkapallo kesäolympialaisissa 2016 – naisten turnaus

Naisten jalkapalloturnaus vuoden 2016 kesäolympialaisissa pelattiin 3.–19. elokuuta. Turnauksessa pelasi 12 joukkuetta jaettuna kolmeen alkulohkoon. Turnauksen voitti Saksa, jolle olympiakulta oli sen ensimmäinen. Loppuottelussa se voitti Ruotsin. Kolmanneksi sijoittui Kanada, joka voitti pronssiottelussa Brasilian. ==Alkusarja== ===Lohko E=== \---- \---- ===Lohko F=== \---- \---- ===Lohko G=== \---- \---- ==Pudotuspelit== ===Puolivälierät=== \---- \---- \---- ===Välierät=== \---- ===Pronssiottelu=== ===Loppuottelu=== ==Katso myös== * Jalkapallo kesäolympialaisissa 2016 – miesten turnaus ==Aiheesta muualla== * Women’s Olympic Football Tournament, Rio 2016 FIFA.com Luokka:Jalkapallo kesäolympialaisissa 2016
Williams FW35

Williams FW35 oli brittiläisen Formula 1 -talli Williamsin käyttämä auto kaudella 2013. Auto julkistettiin 19. helmikuuta 2013 Espanjan Barcelonassa. Autolla kilpailivat venezuelalainen Pastor Maldonado ja suomalainen Valtteri Bottas. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Williams Renault AUS MAL CHN BHR ESP MON CAN GBR GER HUN BEL ITA SIN KOR JPN IND ABU USA BRA 5 9. Pastor Maldonado Kesk. Kesk. 14 11 14 Kesk. 16 11 15 10 17 14 11 13 16 12 11 17 16 Valtteri Bottas 14 11 13 14 16 12 14 12 16 Kesk. 15 15 13 12 17 16 15 8 Kesk. == Aiheesta muualla == Luokka:Autot Formula 1 -kaudella 2013 Luokka:Williamsin Formula 1 -autot
Liipola (täsmennyssivu)

Liipola voi tarkoittaa seuraavia: ;suomalaisia paikkoja: * Liipola, Lahden kaupunginosa * Liipola, kylä Tl Koskella ;suomalaisia henkilöitä: * Heikki Liipola (1885–1936), kamreeri ja Turun sanomien ensimmäinen päätoimittaja * Henri Liipola (s. 1994), moukarinheittäjä * Onni Liipola (1875–1950), puutarhuri * Selim Liipola (1871–1932), agronomi, maanviljelysneuvos, Vakka- Suomen maamieskoulun johtaja * Vappu Liipola (1917–1995), lastenkirjailija * Yrjö Liipola (1881–1971), kuvanveistäjä
Sakari Tainio

Matti Sakari Tainio (24. syyskuuta 1888 Viipurin maalaiskunta – 5. syyskuuta 1959 Helsinki) oli suomalainen merikapteeni ja merenkulkuneuvos.Kuka kukin on 1954 (Projekt Runeberg) Tainion vanhemmat olivat kansakoulunopettaja Matti Tainio ja Rosa Markku. Hän kävi keskikoulun 1906 ja valmistui merkapteeniksi 1916. Tainio oli merenkulkuhallituksessa merikarttalaitoksen vt. päällikkönä 1930–1936 ja luotsi-ja majakkaosaston päällikkönä vuodesta 1933. Hän toimi useaan otteeseen merenkulkuhallituksen vt. pääjohtajana. Tainio sai merenkulkuneuvoksen arvon 1936. Sakari Tainio oli useiden meriliikenne-, luotsi-, majakka- ja merikartta-asioita käsitelleiden komiteoiden jäsenenä tai puheenjohtajana ja hän edusti Suomea merenkulkualan kansainvälisissä konferensseissa. Hänen mukaansa on nimetty Loviisan edustalle vuonna 1956 valmistunut Tainion majakka.Kameravene.fi majakat : Tainion majakka == Lähteet == Luokka:Suomalaiset merikapteenit Luokka:Suomalaiset virkamiehet Luokka:Vuonna 1888 syntyneet Luokka:Vuonna 1959 kuolleet
Pikiöljy

Pikiöljy on tislettä, jota syntyy männyn tervanpolton yhteydessä kun siitä jatkojalostetaan pikeä. Pikiöljy on väriltään mustaa, joskin tarkempi tarkastelu ohuena kerroksena esimerkiksi lasipurkissa näyttää tarkan värin olevan tummanruskeaa ja hieman öljymäistä sen sisältämien eteeristen öljyjen vuoksi. Pikiöljy herkistää ultraviolettisäteilylle, ja siinä on PAH -aineita (polysyklisiä aromaattisia hiilivetyjä), joita sattaa olla jopa enemmän kuin tupakassa, eli kysymys ei ole mistään terveystuotteesta. == Käyttö == Pikiöljyä on perinteisesti käytetty joko sellaisenaan tai muihin öljyihin tai rasvoihin sekoitettuna hyttyskarkotteena ihmisille, yskänlääkkeenä sekä haavojen ja rohtumien puhdistukseen ja hoitoon. Vielä nykyään pikiöljyä käytetään hevosten kavioiden suojaineena, mutta myös muiden eläinten hyttyskarkotteeksi, kesäihottuman hoitoon ja haavojen puhdistukseen ja peittämiseen. == Lähteet == === Viitteet === Luokka:Öljyt Luokka:Puunjalostusteollisuus
Sanae (1923)

Sanae () oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin. == Valmistus == Alus tilattiin Uraga Dock Companyltä, missä köli laskettiin 5. huhtikuuta 1922. Alus laskettiin vesille 15. helmikuuta 1923 ja otettiin palvelukseen vielä samana vuonna 5. marraskuuta.Whitley 1987, s. 190. == Palvelus == Vuonna 1938 aluksen etummainen savuhormi varustettiin savuohjaimella ja aluksen painolastimäärää kasvatettiin, jolloin uppouma kasvoi 1 113 tonniin. Samanaikaisesti aluksen nopeus laski 31 solmuun.Jentschura et al. 1977, s. 139. Tyynenmeren sodan alkaessa alus kuului Kuren laivastoalueen 13. hävittäjäviirikköön, jonka muut alukset olivat Kuretake ja Wakatake. Viirikön tehtävänä oli sukellusvenetorjunta Japaninmerellä, Bungonsalmessa ja Kyūshūn länsirannikolla. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella. Yhdysvaltain laivaston sukellusvene USS Bluefish upotti aluksen torpedoimalla 13. marraskuuta 1943. == Lähteet == * * * === Viitteet === Luokka:Wakatake-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Sawarabi (1923)

Sawarabi ( "ex-hävittäjä No.8") oli keisarillisen Japanin laivaston vuonna 1924 palvelukseen otettu Wakatake-luokan hävittäjä, joka tuhoutui ennen toista maailmansotaa. == Valmistus == Alus tilattiin osana vuoden 1921 laivasto- ohjelmaa Uraga Dock Companyltä, missä köli laskettiin 20. marraskuuta 1922. Alus laskettiin vesille 1. syyskuuta 1923 ja otettiin palvelukseen 24. heinäkuuta 1924. == Palvelus == Alus tuhoutui myrskyssä 5. joulukuuta 1932 Formosansalmessa pohjoiskoilliseen Keelungista.Whitley 1988 s. 190 == Lähteet == * * * === Viitteet === Luokka:Wakatake-luokan hävittäjät Luokka:Uraga Dock Company
Mörbyn linnanrauniot

Mörbyn linnanrauniot on entinen linna, joka sijaitsee Ruotsissa Norrtäljen kunnassa Rimbon taajamassa. Mörbyn linnan alkuperänä toimi pommerilaisen Slawekan suvun rakennus 1450-luvulla. Se siirtyi Oxenstiernan suvulle naimakaupan johdosta 1476. Sen rakentamista on jatkettu 1550- ja 1660-luvuilla. Erityisesti laajennustöitä tehtiin Gabriel Kristensson Oxenstiernan aikana, joka toimi Mörbyn isäntänä 1520–1585 sekä omisti myös Ekebyholmin ja Rånäsin linnat. Nämä kolme kuuluivat strategiseen kolmioon, joka suojasi vanhaa matkareittiä. Suuren 1550-luvulla tapahtuneen tulipalon jälkeen linnasta alettiin rakentaa renessanssilinnaa. 1500-luvun puolivälissä linnaan rakennettiin neliskulmainen torni luoteispuolelle ja vahtitorni kaakkoispuolelle.Stockholms läns museum: Fasterna kyrka och socken Viitattu 3.8.2016 1640-luvulla valtioneuvos Gabrien Oxenstierna rakensi linnan lopulliseen muotoonsa, jonka voi nähdä nykyisissä raunioissa. Siihen rakennettiin yksi lisäkerros. Linna hylättiin vuonna 1685, jonka jälkeen raunioituminen alkoi. Oxenstiernat myivät linna kreivi Arvid Hornille, jonka tarkoitus oli korjata linnaa, mutta josta ei sitten tullut mitään. Arkkitehti Carl Hårlemania oli konsultoitu restaurointitöitä varten, mutta hän ehdotti linnan muuttamista kauniiksi raunioksi. Raunion kiviä käytettiin lähiseudun rakennustöihin, esimerkiksi 1800-luvun vaihteessa rakennettuun Fasternan kirkkoon. Kuparikatto oli jo aikaisemmin siirretty Ekebyholmiin. 1920-luvulla nykyinen omistaja rakennutti modernin huvilan raunioiden eteläpuolelle. 1930-luvulla rauniot kaivettiin esiin ja sittemmin niitä on restauroitu useita kertoja. Nykyisin ne ovat huonossa kunnossa eivätkä ole avoinna yleisölle muuten kuin etukäteen varatuilla ryhmien kierroksilla. ==Lähteet== * Norrtälje museum: Mörby slottsruin ===Viitteet=== Luokka:Norrtäljen kunnan rakennukset ja rakennelmat Luokka:Tukholman läänin linnat Luokka:Ruotsin entiset rakennukset ja rakennelmat
BW Tower

BW Tower on Lahdessa sijaitseva toimistotalo, joka valmistui vuonna 2015. Rakennuksen on suunnitellut Arkkitehtipalvelu Oy. Rakennus on saanut nimensä sanoista Burning wheel, joka viittaa Lahden vaakunassa esiintyvään palavaan pyörään. BW Towerissa on seitsemän kerrosta ja kellarikerros, jossa sijaitsee noin kuusikymmentä pysäköintipaikkaa sekä sisäänkäynti 200-paikkaiseen robottiparkkiin. BW Towerin tilat ovat pääasiassa toimistokäytössä. Tiloja talosta ovat vuokranneet muun muassa Lahden kaupungin tekninen ja ympäristötoimiala, Caverion ja Arkkitehtipalvelu ja ravintola Cafe Charlotta. BW Towerissa toimii myös Matkahuolto. BW Towerin omistavat Fennia, Aktia Henkivakuutus Oy sekä Metallityöväen liitto, jotka ostivat rakennuksen 22 miljoonalla eurolla vuonna 2015. == Lähteet == Luokka:Lahden rakennukset ja rakennelmat
Fasternan kirkko

Fasternan kirkko on Ruotsissa Norrtäljen kunnassa sijaitseva kirkkorakennus. Se on ristikirkko, jossa on kupolitorni keskellä. Kirkko on otettu käyttöön vuonna 1806. Vanha keskiaikainen harmaakivikirkko purettiin, kun nykyinen kirkko valmistui. Kirkko rakennettiin, kun Gimon ruukin omistaja perusti takomon Rånäsiin, jolloin taajama alkoi kasvaa ja vanha kirkko kävi pieneksi. Rakennussuunnitelmat teki Neosander ja niitä muokkasi Olof Tempelman. Esikuvana toimi Adolf Fredrikin kirkko Tukholmassa, jonka on suunnitellut C. F. Adelcrantz. Rakennuksessa käytettiin vanhoja perustuksia sen verran kuin voitiin. Uudet osat tehtiin tiilistä ja tornin ylimmät osat puusta. Kuori on peräisin 1600-luvulta. Viimeisin restaurointi on tehty 1986. Kirkon lähellä sijaitsevat Mörbyn linnanrauniot, josta tuotuja kiviä on käytetty myös tämän kirkon rakentamisessa.Norrtälje museum: Mörby slottsruin Viitattu 3.8.2016. ==Lähteet== * Stockholms läns museum: Fasterna kyrka och socken ===Viitteet=== ==Aiheesta muualla== * Rimbo pastorat: Fasterna kyrka * Norrtälje museum: Fasterna kyrka Luokka:Norrtäljen kirkot Luokka:Kirkot Uppsalan hiippakunnassa
Mika Väyrynen (jalkapalloilija, 1965)

Mika Väyrynen (s. 16. tammikuuta 1965 Espoo) on suomalainen uransa lopettanut jalkapalloilija.Mika Väyrysen tilastot Veikkausliigan sivuilla Pelipaikaltaan hän oli hyökkääjä. Väyrynen pelasi Futisliigassa ja sen edeltäjässä Mestaruussarjassa vuosina 1987–1990 yhteensä 71 ottelua, joissa hän teki 24 maalia. Kaudella 1987 Väyrynen pelasi kuusi ottelua HJK:ssa ja voitti Suomen- mestaruuden. Väyrynen oli voittamassa HJK:ssa mestaruutta myös kaudella 1988, joka oli maalien määrällä mitattuna hänen parhaansa pääsarjassa – hän teki 24 ottelussa 14 maalia. Kaudella 1989 Väyrynen pelasi HJK:ssa niin ikään 24 sarjaottelua tehden yhdeksän maalia. Kaudella 1990 Väyrynen pelasi 12 liigaottelua maaleitta mestaruuden voittaneessa HJK:ssa ja lisäksi Reippaassa viisi ottelua, joissa hän teki yhden maalin. Väyrysen poika Tim Väyrynen (s. 1993) tunnetaan myös jalkapalloilijana. == Saavutukset == * Suomen-mestaruus: 1987, 1988, 1990 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1965 syntyneet Luokka:Elävät henkilöt
Fuyō (1922)

Fuyō () oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin. == Valmistus == Alus tilattiin Fujinagatan telakalta, missä köli laskettiin 16. helmikuuta 1922. Alus laskettiin vesille vielä samana vuonna 23. syyskuuta ja otettiin palvelukseen 16. maaliskuuta 1923.Whitley 1987, s. 190. == Palvelus == Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat Asagao ja Karukaya. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta- alussaattajaviirikköön, jossa alus suojasi saattueita laivaston alueella. Alus suojasi viirikkönsä mukana saattueita Japanin (Moji), Formosan ja Filippiinien välisillä reiteillä ja alueeseen liitettiin myöhemmin Singapore, Indokiina, Itä-Intian saaristo ja Palau. Viirikkö lakkautettiin 10. joulukuuta, minkä jälkeen alus palveli suoraan saattajaviirikön alaisuudessa. Yhdysvaltain laivaston sukellusvene USS Puffer upotti 20. joulukuuta 1943 Fuyōn Filippiinien vesillä Manilan länsipuolella. == Lähteet == * * * === Viitteet === Luokka:Wakatake-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Karukaya (1923)

Karukaya () oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin. == Valmistus == Alus tilattiin Fujinagatan telakalta, missä köli laskettiin 16. toukokuuta 1922. Se laskettiin vesille 19. maaliskuuta 1923 ja otettiin palvelukseen vielä samana vuonna 20. elokuuta.Whitley 1987, s. 190. == Palvelus == Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat Asagao ja Fuyō. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta- alussaattajaviirikköön, jossa se suojasi saattueita laivaston alueella. Alus teki laivaston ennätyksen suojattuaan 54 saattuetta onnistuneesti päämääriinsä. == Lähteet == * * * === Viitteet === Luokka:Wakatake-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Exor

Exor N.V. on italialaisjohtoinen, Alankomaiden Amsterdamiin rekisteröity holdingyhtiö, joka hallinnoi Agnellin suvun omistuksia. Exor on listattu Italian pörssiin. Sen hallituksen puheenjohtajana toimii myös muun muassa Fiatin hallituksen puheenjohtajana tunnettu John Elkann. Exorin liiketoiminta- alueita olivat aiemmin Fiat Group (Fiat, Lancia, Alfa Romeo, Ferrari, Maserati; Magneti Marelli, Teksid ja Fiat Powertrain Technologies; komponentit: Comau), Fiat Industrial Group (Iveco jne), C&W; Group (kiinteistöala), Alpitour Group (turismi), Juventus FC, ja Holdings System. Sittemmin esimerkiksi Fiat Group on ovat siirtynyt ensin Fiat Chrysler Automobilesin ja sitten Stellantiksen alaisuuteen ja teollisuusryhmä on sulautunut CNH Industrialin osaksi. Exor on näiden yritysten suurin omistaja. == Omistuksia == * CNH Industrial * Ferrari * Iveco Group * Juventus * Stellantis * The Economist Group == Entisiä omistuksia == * Fiat Chrysler Automobiles == Katso myös == * Luettelo Amsterdamin pörssissä noteeratuista yhtiöistä ==Lähteet== Luokka:Alankomaalaiset pörssiyhtiöt Luokka:Holdingyhtiöt Luokka:AEX-indeksi
Yesung

Kim Kang-hoon (, syntyjään Kim Jong-woon, ; 24. elokuuta 1984), tunnetaan paremmin taiteilijanimellä Yesung () on eteläkorealainen laulaja ja näyttelijä. Hän on poikabändi Super Juniorin ja sen alaryhmien, Super Junior-K.R.Y.:n, Super Junior-H:n ja S. M. The Balladin jäsen. Hänen taiteilijanimensä Yesung on peräisin koreankielisestä termistä ”예술가의 성대” (yesulga-ui seongdae), joka tarkoittaa ’taiteilijan äänihuulet’. Hän teki soolodebyyttinsä 19. huhtikuuta 2016 mini-albumilla Here I Am. ==Lähteet== Luokka:Vuonna 1984 syntyneet Luokka:Elävät henkilöt Luokka:Eteläkorealaiset näyttelijät Luokka:Eteläkorealaiset laulajat
Kim Jong-un (täsmennyssivu)

Kim Jong-un (s. 1983 tai 1984) on Korean työväenpuolueen tämänhetkinen puheenjohtaja, joka toimii myös maansa ylimpänä johtajana. Kim Jong-un voi viitata myös seuraaviin henkilöihin: *Kim Jung-eun (s. 1975), eteläkorealainen näyttelijä *Yesung (Kim Jong-woon/Kim Jong-hoon, s. 1984), eteläkorealainen laulaja, Super Juniorin jäsen
Asagao (1922)

Asagao () oli keisarillisen Japanin laivaston Wakatake-luokan hävittäjä toisessa maailmansodassa. Sodan alkaessa alus oli vanhentunut ja soveltui lähinnä toisarvoisiin saattajatehtäviin. == Valmistus == Alus tilattiin Ishikawajiman telakalta, missä köli laskettiin 14. maaliskuuta 1922. Alus laskettiin vesille vielä saman vuoden lopulla 4. marraskuuta ja otettiin palvelukseen 10. toukokuuta 1923.Whitley 1987, s. 190. == Palvelus == Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat Karukaya ja Fuyō. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jossa alus suojasi saattueita laivaston toiminta-alueella. Vuonna 1943 alus kävi saattueiden mukana Mojilla, Makolla ja Takaolla puolisen tusinaa kertaa kussakin. Lisäksi alus kävi Manilassa neljästi, Palaulla kahdesti ja Balikpapanilla kerran. Tammikuussa 1944 alus saapui saattueen mukana Takaosta Camranhinlahteen, kun se sai tiedon Amatsukazen torpedoinnista. Alus kutsuttiin hinaamaan pahoin vaurioitunut alus Cape St. Jacquesiin. Helmikuun lopulla Asagao palasi Takaoon Manilaan ja Hainaniin matkanneiden saattueiden suojaksi. Alus joutui 9. heinäkuuta Hainanin lähellä pyörremyrskyyn, minkä seurauksena se viipyi Hainanissa seuraavat kolme kuukautta liikuntakyvyttömänä. Se joutui 29. heinäkuuta ilmahyökkäykseen kärsimättä kuitenkaan merkittäviä vaurioita. Alus saatiin 15. lokakuuta jälleen kellumaan. Se palasi Japaniin vuoden lopulla. Huhtikuussa 1945 alus Takaosta Japaninmerelle, missä se oli partioalusten ja miinanraivaajien emäaluksena. Alus ajoi miinaan 22. elokuuta lähellä Shimonosekiä. Sodan päätyttyä alus antautui merikelvottomassa kunnossa liittoutuneille. Se romutettiin 1948 Yoshimissa. == Lähteet == * * * === Viitteet === Luokka:Wakatake-luokan hävittäjät Luokka:Japanilaiset toisen maailmansodan hävittäjät Luokka:Ishikawajiman telakka
Valajapatsas

Valajapatsas on kuvanveistäjä Terho Sakin veistos Karkkilassa. Se paljastettiin Karkkilan Keskuspuistossa 22. toukokuuta 1973. Kymin Osakeyhtiö lahjoitti veistoksen Karkkilan kauppalalle sen kunniaksi, että Högforsin tehdas täytti 150 vuotta. Teos kuvaa Karkkilassa raudan parissa tehtyä työtä. Valun teki taidevalaja Erkki Savolainen taidevalimossaan Nurmijärvellä. ==Lähteet== Luokka:Suomen patsaat ja veistokset Luokka:Karkkilan rakennukset ja rakennelmat Luokka:Karkkilan kulttuuri
Volframidioksidi

Volframidioksidi eli volframi(IV)oksidi (WO2) on volframi- ja oksidi-ionien muodostama epäorgaaninen ioniyhdiste. ==Ominaisuudet ja valmistus== Huoneenlämpötilassa volframidioksidi on ruskeaa kiteistä tai jauhemaista ainetta. Yhdiste on liukenematonta veteen sekä emäksiin ja hapettamattomiin happoihin. Typpihappo sen sijaan hapettaa sen volframitrioksidi ja myös muut hapettimet muodostavat yhdisteestä trioksidia. Kuumennettaessa voimakkaasti volframidioksidia se disproportioituu metalliseksi volframiksi ja volframitrioksidiksi. Yhdisteen alkeiskoppi on monokliininen ja kiderakenne on vääristynyt rutiilirakenne. Volframidioksidi johtaa melko hyvin sähköä ja on paramagneettista.Thomas W. Penrice: Tungsten Compounds, Kirk-Othmer Encyclopedia of Chemical Technology, John Wiley & Sons, New York, 2010. Viitattu 3.8.2016Erik Lassner, Wolf-Dieter Schubert, Eberhard Lüderitz & Hans Uwe Wolf: Tungsten, Tungsten Alloys, and Tungsten Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 3.8.2016 Volframidioksidia voidaan valmistaa pelkistämällä volframitrioksidia vedyn avulla noin 900 °C:n lämpötilassa. ==Lähteet== Luokka:Oksidit Luokka:Volframiyhdisteet
Hasu (1921)

Hasu () oli keisarillisen Japanin laivaston Momi-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 2. maaliskuuta 1921. Se laskettiin vesille vielä saman vuoden lopulla 8. joulukuuta ja otettiin palvelukseen 31. heinäkuuta 1922.Gardiner 1987, s. 244. == Palvelus == Tyynenmeren sodan alkaessa alus kuului Kiinan aluelaivaston Shanghain alueen tukikohtajoukkoihin sisaralustensa Kurin ja Tsugan kanssa. Aluksen tehtävänä oli suojata meriliikennettä ja yhteyksiä Kiinan rannikolla ja Jangtsella, minkä joen matala syväys mahdollisti. Hasu ja tykkivene Toba upottivat 8. joulukuuta 1941 Britannian kuninkaallisen laivaston tykkivene HMS Peterelin Shanghaissa. Sodan alun tapahtumien jälkeen alus sisaraluksineen partioi vuoden 1943 Shanghain edustalla sekä suojasi saattueita Shanghain ja Makon välillä. Vuonna 1944 alusten toiminta-alue laajeni käsittämään Formosan ja Filippiinit. Hasu osui miinaan 2. elokuuta Jangtsella, mikä jätti aluksen liikuntakyvyttömäksi. Alukselle tehtiin hätäkorjaukset Shanghaissa syyskuun loppuun mennessä, minkä jälkeen se siirrettiin Hongkongiin. Alus sai lisävaurioita Yhdysvaltain laivaston TF38:n lentokoneiden hyökätessä Hongkongiin. Alus palasi Shanghaihin, jossa sen vaurioiden korjaaminen saatiin päätökseen 20. maaliskuuta 1945. Alus palasi Kurin kanssa suojaamaan saattueita Etelä-Kiinan merelle, kunnes etenevät liittoutuneiden joukot pakottivat luopumaan saattuereiteistä. Alukset vetäytyivät 25. kesäkuuta Tsingtaoon suojaamaan Pohjois-Kiinan rannikon liikennettä. == Lähteet == * * === Viitteet === Luokka:Momi-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Salome (täsmennyssivu)

Salome tai Salomé voi tarkoittaa seuraavia: * Salome, naisen etunimi, Salomo- nimen naispuolinen vastine == Antiikin ajan henkiöitä == * Salome, Herodes Antipaksen tytärpuoli, Herodiaan tytär * Salome I, Herodeksen sisar * Salome, Jeesuksen seuraaja == Nykyajan henkilöitä == === Salome etunimenä === * Salomé Báncora (s. 1993), argentiinalainen alppihiihtäjä * Salome Bey (1939–2020), yhdysvaltalais-kanadalainen laulaja, näyttelijä ja lauluntekijä * Salome Karwah (1988–2017), liberialainen sairaanhoitaja * Salome Kammer (s. 1959), saksalainen näyttelijä, laulaja ja sellisti * Salome Zurabišvili (s. 1952), Georgian ulkoministeri 2004–2005 * Salome Þorkelsdóttir (s. 1927), islantilainen poliitikko, Alþingin puhemies 1991–1995 === Salome sukunimenä === * Lou Andreas-Salomé (1861–1937), venäläinen psykoanalyytikko ja kirjailija === Salomé taiteilijanimenä === * Salomé, oik. Maria Rosa Marco (s. 1943), espanjalainen laulaja == Kuvitteellisia henkilöitä == * Ötökkä-Salome, Tove Janssonin teoksessa Takatalvi esiintyvä nainen == Muita merkityksiä == * Salome, Richard Straussin ooppera * Salome, J. Gordon Edwardsin ohjaama mykkäelokuva vuodelta 1918 * Salome, Charles Bryantin ohjaama elokuva vuodelta 1923 * Salome, William Dieterlen ohjaama elokuva vuodelta 1953 * Salome, Claude d’Annan ohjaama elokuva vuodelta 1986 * Salomé, Al Pacinon ohjaama elokuva vuodelta 2013.
Teatre-Museu Dalí

Teatre-Museu Dalí on taiteilija Salvador Dalín kotikaupunkiinsa Figueresiin, Kataloniaan perustama museo. Se tarjoaa kävijälle kokonaisuuden, joka valottaa Dalín maailmankatsomusta ja elämäntyön perustaa, ja siihen sisältyy paljon viittauksia taiteilijan elämään. Dalí alkoi kaavailla museon perustamista 1960-luvulla. Museo rakennettiin vanhaan kaupunginteatteriin, jossa Dalín töitä oli ollut 56 vuotta aiemmin ensi kertaa julkisesti nähtävillä. Dalí suunnitteli rakennuksen muutostyöt ja sisustuksen yhdessä arkkitehti Pérez Piñeron kanssa, joka kuoli juuri ennen töiden valmistumista. Museo avattiin 23. syyskuuta 1974.Weyers 2001, s. 84–85. Museo on itsessään surrealistinen taideteos, jolla on erikoinen julkisivu. Keskussalin yllä on suuri kupoli, ja kattoa koristavat rivit jättimäisiä munia. Sisäänkäynnin edessä olevan pienen esipihan Dalí omisti katalonialaisille filosofeille Francesco Pujolsille ja Raimundus Lullukselle. Sisältä museo on sokkelomainen. Museon kokoelmissa on paljon öljymaalauksia, joista osa on Dalín parhaita töitä. Museossa on myös esimerkiksi stereoskooppisia teoksia ja installaatioita Dalín myöhäistuotannosta sekä suuria seinämaalauksia. Kokoelmissa on lisäksi useita arvoituksellisia ja kalliita esineitä, kuten myös tuikitavallisia löytöesineitä. Dalí haudattiin museoon vuonna 1989. Leposijan merkkinä on pieni ja koruton muistolaatta.Weyers 2001, s. 91. Museossa vieraili vuonna 2014 noin 1,3 miljoonaa kävijää,Noticias. Visitantes en los museos Dalí en 2014., SalvadorDali.org ja se on Espanjan suosituin yksityinen museo.Dalí Theatre-Museum in Figueres, the Most Profitable in Spain, Art Daily Tiedosto:Teater Museu Gala Salvador Dali building from outside.jpg|Teatre- Museu Dalín julkisivu. Tiedosto:199 Teatre Museu Dalí.jpg|Vanha kaupunginteatteri, museon eteläinen julkisivu. Tiedosto:DaliMuseum1.jpg|Museon sisäpiha. == Lähteet == * ===Viitteet=== ==Aiheesta muualla== * Museon kotisivut Luokka:Espanjan taidemuseot Luokka:Katalonian rakennukset ja rakennelmat Luokka:Katalonialainen kulttuuri Luokka:Salvador Dalí
Kuri (1920)

Kuri () oli keisarillisen Japanin laivaston Momi-luokan hävittäjä, joka oli palveluksessa toisessa maailmansodassa. == Valmistus == Alus tilattiin Kuren laivastontelakalta. Sen köli laskettiin 5. joulukuuta 1919 ja alus laskettiin vesille 19. maaliskuuta 1920. Alus otettiin palvelukseen kuukautta myöhemmin 30. huhtikuuta.Gardiner 1987, s. 244. == Palvelus == Tyynenmeren sodan alkaessa alus kuului Kiinan aluelaivaston Shanghain alueen tukikohtajoukkoihin yhdessä sisaralustensa Hasun ja Tsugan kanssa. Aluksen tehtävänä oli suojata meriliikennettä ja yhteyksiä Kiinan rannikolla ja Jangtsella, minkä sen matala syväys mahdollisti. Kuri avusti joukkojen laivauksissa Filippiineille sekä Manilan ja Corregidorin saarrossa. Sodan alun tapahtumien jälkeen alus sisaraluksineen partioi vuoden 1943 Shanghain edustalla sekä suojasi saattueita Shanghain ja Makon välillä. Vuonna 1944 alusten toiminta-alue laajeni käsittämään Formosan ja Filippiinit. Alus suojasi Hasun kanssa saattueita Etelä-Kiinan merellä, kunnes etenevät liittoutuneiden joukot pakottivat luopumaan saattuereiteistä. Alukset vetäytyivät 25. kesäkuuta Tsingtaoon suojaamaan Pohjois-Kiinan rannikon liikennettä. Sotatoimien päätyttyä alus antautui liittoutuneille. Se osui miinaan 8. lokakuuta 1945 lähellä Pusania Korean rannikolla. Alus romutettiin vuonna 1946. == Lähteet == * * === Viitteet === Luokka:Momi-luokan hävittäjät Luokka:Japanilaiset toisen maailmansodan hävittäjät
Fast & Furious 8

Fast & Furious 8 () (tunnetaan myös nimellä Fast 8 tai Furious 8) on vuonna 2017 ensi-iltansa saanut toimintaelokuva, jonka ohjaaja on F. Gary Gray ja käsikirjoittaja Chris Morgan. Se on Hurjapäät-elokuvasarjan kahdeksas osa. Elokuvassa näyttelevät muun muassa Vin Diesel, Michelle Rodriguez, Dwayne Johnson, Tyrese Gibson, Chris Bridges, Lucas Black, Kurt Russell ja Jason Statham. Kahdeksannen osan suunnitelmat paljastuivat maaliskuussa 2015, kun Diesel esiintyi Jimmy Kimmel Live! -ohjelmassa ja ilmoitti, että elokuva voisi sijoittua New Yorkiin. Elokuvan valmistelut alkoivat heti Fast & Furious 7:n (2015) elokuvan ensi-illan jälkeen Dieselin, Morganin ja tuottaja Neal H. Moritzin allekirjoitettua uuden sopimuksen. F. Gary Gray, joka on ohjannut elokuvan Straight Outta Compton (2015), ilmoitti lokakuussa 2015 ohjaavansa elokuvan James Wanin sijasta, joka oli ohjannut edellisen elokuvan. Kuvaukset alkoivat maaliskuussa 2016 Myvatnissa, Islannissa. Muita kuvauspaikkoja ovat muun muassa Kuuba, Atlanta, Cleveland ja New York. Fast & Furious 8 on ensimmäinen sarjan elokuva, lukuun ottamatta elokuvaa Hurjapäät: Tokio Drift (2006), jossa ei ole mukana Paul Walker. Hän kuoli auto-onnettomuudessa 30. marraskuuta, 2013."Paul Walker died due to road accident". Elokuva tuli ensi- iltaan Suomessa 12. huhtikuuta 2017. == Näyttelijät == == Lähteet == Luokka:Vuoden 2017 yhdysvaltalaiset elokuvat Luokka:Autourheiluelokuvat Luokka:F. Gary Grayn ohjaamat elokuvat Luokka:New Yorkissa tapahtuvat elokuvat Luokka:Yhdysvaltalaiset road moviet Luokka:Hurjapäät Luokka:IMAX-elokuvat
Riadin lentotukikohta

Riadin lentotukikohta (ICAO: OERY) on Saudi-Arabian kuninkaallisten ilmavoimien tukikohta lähellä Riadia. Lentotukikohtaa käyttivät myös kaupalliset lennot, kunnes Riadin Kuningas Khalidin kansainvälinen lentoasema valmistui vuonna 1982. == Lähteet == Luokka:Saudi-Arabian lentoasemat Luokka:Lentotukikohdat Luokka:Riad
Martti Haukioja

Martti Mikael Haukioja (s. 6. lokakuuta 1999 Kuorevesi) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Keskuspuolustajana tai vasempana laitapuolustajana pelaava Haukioja debytoi Veikkausliigassa 16-vuotiaana saman vuoden elokuussa, mutta pelasi kauden pääosin Ilveksen juniori- ja reservijoukkueissa. Kaudella 2017 hän oli kolmen kuukauden ajan lainalla FC Jazzissa. Elokuussa 2017 Haukioja teki vuoden pituisen sopimuksen italialaisen Chievo Veronan kanssa ja pelasi seuran nuorisojoukkueessa. Kesäkuussa 2018 hän palasi Ilvekseen ja pelasi myös lainalla Ykkösessä JJK Jyväskylän joukkueessa. Kauden 2019 hän edusti Veikkausliigassa Vaasan Palloseuraa. Poikamaajoukkueissa Haukioja esiintyi ensimmäisen kerran alle 17-vuotiaiden maaottelussa Turkkia vastaan maaliskuussa 2016. == Lähteet == == Aiheesta muualla == *Martti Haukioja Suomen Palloliitto. Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Tsuga (1920)

Tsuga () oli keisarillisen Japanin laivaston Momi-luokan hävittäjä toisessa maailmansodassa. == Valmistus == Alus tilattiin Ishikawajiman telakalta, missä köli laskettiin 5. maaliskuuta 1919. Alus laskettiin vesille 17. huhtikuuta 1920 ja otettiin palvelukseen kaksi kuukautta myöhemmin 20. kesäkuuta.Gardiner 1987, s. 244. == Palvelus == Tyynenmeren sodan alkaessa alus kuului Kiinan aluelaivaston Shanghain alueen tukikohtajoukkoihin yhdessä sisaralustensa Hasun ja Kurin kanssa. Aluksen tehtävänä oli suojata meriliikennettä ja yhteyksiä Kiinan rannikolla ja Jangtsella, minkä sen matala syväys mahdollisti. Alus osallistui Hongkongin valtaukseen. Sodan alun tapahtumien jälkeen alus sisaraluksineen partioi vuoden 1943 Shanghain edustalla sekä suojasi saattueita Shanghain ja Makon välillä. Toukokuun alussa 1944 aluksen juuri saavuttua saattueen mukana Shanghaista Manilaan se sai määräyksen saattaa Hatsushimon kanssa uuden tankkerin Hayasuin Davaoon. Osasto liitettiin amiraali Ozawan 1. tukiryhmään, jonka mukana Tsuga osallistui kesäkuussa Filippiinienmeren taisteluun. Alus joutui 20. kesäkuuta Yhdysvaltain laivaston ilmavoimien lentokoneiden hyökkäyksen kohteeksi, mutta se selvisi vaurioitta. Sen suojaamat alukset Hayasui ja Seiyomaru saivat pommituksessa osumia. Seiyomaru jouduttiin upottamaan. Alus viipyi tukiryhmän mukana Balikpapanista Manilan ja Takaon kautta Saseboon, jonne osasto saapui 4. elokuuta. Sasebossa alus vapautettiin tukiryhmästä ja se palasi saattuepalvelukseen Kiinanmerelle. Yhdysvaltain laivaston lentokoneet upottivat aluksen 15. tammikuuta 1945 Makolla. == Lähteet == * * === Viitteet === Luokka:Momi-luokan hävittäjät Luokka:Japanilaiset toisen maailmansodan hävittäjät Luokka:Ishikawajiman telakka